**Ministru kabineta noteikumu projekta**

“Grozījumi Ministru kabineta 2011. gada 5. jūlija noteikumos Nr. 523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Ministru kabineta noteikumu projekta mērķis ir atbilstoši Ministru kabineta 2017. gada 22. augusta noteikumiem Nr. 501 ”Pedagogu profesionālās darbības kvalitātes novērtēšanas organizēšanas kārtība” veikt izmaiņas valsts mērķdotācijas aprēķinā pedagogu profesionālās darbības kvalitātes pakāpju piemaksām, kā arī veicināt efektīvāku valsts budžeta mērķdotācijas pedagogu darba samaksai izlietojumu pašvaldībās. Ministru kabineta noteikumi stājas spēkā 2018. gada 1. septembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 5. jūlija noteikumos Nr. 523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija), kā arī pamatojoties uz Izglītības likuma 53. panta otro daļu un pārejas noteikumu 59. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 5. jūlija noteikumi Nr. 523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” (turpmāk – noteikumi Nr.523) nosaka kārtību, kādā aprēķina un sadala mērķdotāciju pašvaldību izglītības iestādēm, kuras īsteno profesionālās pamatizglītības, arodizglītības un profesionālās vidējās izglītības programmas. Ministrija, pamatojoties uz Valsts izglītības informācijas sistēmas (turpmāk – VIIS) apstiprināto informāciju par skolēnu skaitu attiecīgā gada 1.septembrī, aprēķina pašvaldību izglītības iestādēm mērķdotāciju pedagogu darba samaksai (turpmāk – mērķdotācija) par periodu no kārtējā gada 1.septembra līdz nākamā gada 31.augustam. Taču reālā mērķdotācijas sadale tiek veikta periodam kārtējā gada septembrim – decembrim, kas tiek apstiprināts ar Ministru kabineta rīkojumu, savukārt periodam nākamā gada janvārim – augustam mērķdotācija tiek apstiprināta, pieņemot likumu par nākamā gada budžetu. Ņemot vērā, ka mērķdotācijas aprēķins tiek veikts, pamatojoties uz skolēnu skaitu attiecīgā gada 1.septembrī, mērķdotāciju pašvaldības saņem pēc rīkojuma par mērķdotācijas sadales pašvaldībām apstiprināšanas Ministru kabinetā, kas pēdējos gados ir septembra beigās vai oktobra sākumā. 2018.gada 20.februārī ministrija organizēja sanāksmi, kurā piedalījās arī Finanšu ministrijas, Latvijas Pašvaldību savienības un Latvijas Izglītības un zinātnes darbinieku arodbiedrības pārstāvji, lai diskutētu par iespēju nodrošināt normatīvo regulējumu, lai pašvaldības būtu tiesīgas izmaksāt pedagogiem darba algu par septembra mēnesi no mērķdotācijas avansa maksājuma. Ņemot vērā, ka ir pašvaldības, kurās skolēnu skaita izmaiņas uz 1.septembri ir būtiskas, kas ietekmē arī finansējuma apjomu, tika pieņemts lēmums, ka ministrija kārtējā gada septembrī pārskaitīs pašvaldībām mērķdotācijas avansa maksājumu 75 % apmērā no viena mēneša mērķdotācijas, kas apstiprināta ikgadējā valsts budžeta likumā par periodu no kārtējā gada 1.janvāra līdz 31.augustam. Norma par mērķdotācijas avansa maksājumu tiek iekļauta noteikumu projekta 1.5.apakšpunktā, tādējādi pašvaldībām radot pārliecību, ka mērķdotācijas avansa maksājums septembrī ir garantēts. Papildu minētajam atbilstoši reālajai mērķdotācijas sadalei jaunā redakcijā tiek izteikts noteikumu Nr.523 6.punkts, lai būtu nepārprotami skaidrs, no kāda perioda finansējuma tiek aprēķināts avanss. Atbilstoši likuma “Par grāmatvedību” 8. pantam pārējie ārējie un iekšējie attaisnojuma dokumenti par uzņēmuma saimnieciskajiem darījumiem ir jāiegrāmato uzņēmuma grāmatvedības reģistros pēc iespējas drīzāk, bet ne vēlāk kā 15 dienu laikā pēc tā mēneša beigām, kurā attaisnojuma dokuments ir saņemts vai izsniegts, t.i., grāmatojumus jāveic līdz nākošā mēneša 15. datumam. Ievērojot, ka pārskats ir jāiesniedz pēc uzkrāšanas principa un grāmatojumus par iepriekšējo mēnesi iestāde ir tiesīga veikt līdz kārtējā mēneša 15. datumam, nav iespējams sagatavot kvalitatīvu pārskatu pašreiz noteiktajos termiņos, līdz ar to pārskata iesniegšanas datums jāpagarina. Ņemot vērā minēto, noteikumu projekta 1.4.apakšpunkts paredz pārskatu iesniegšanu līdz 20.datumam.Ministrija piešķir finansējumu pedagogu darba samaksai 4 pašvaldību profesionālās izglītības iestādēm - Jelgavas Amatu vidusskola, Balvu profesionālā un vispārizglītojošā vidusskola, Cēsu Profesionālā vidusskola, Dobeles Amatniecības un vispārizglītojošā vidusskola, savukārt divām vispārējās izglītības iestādēm tiek finansētas profesionālās izglītības programmas - Bebrenes vispārizglītojošā un profesionālā vidusskolai un Zaļenieku komerciālā un amatniecības vidusskola. 2018.gada 8 mēnešiem pašvaldību profesionālās izglītības iestādēm no valsts mērķdotācijas ministrija ir sadalījusi 923 808 euro, t.sk. pedagogu profesionālās darbības kvalitātes piemaksām 27 464 euro. Šajā mācību gadā, finansējums kvalitātes piemaksām sastāda 3% no kopējās aprēķinātās mērķdotācijas pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas (jeb 4,5% no mācību stundu plāna īstenošanai paredzētā finansējuma). Finansējumu pedagogu profesionālās darbības kvalitātes pakāpēm 2017./2018.mācību gadam aprēķināja un sadalīja pašvaldībām un to institūcijām, pamatojoties uz informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko pašvaldības līdz attiecīgā gada 5.septembrim ievadīja un apstiprināja VIIS. Analizējot pašvaldību tarifikācijas, secinām, ka šobrīd izglītības iestādes ir iztarificējušas 74% no piešķirtā finansējuma pedagogu profesionālās darbības kvalitātes piemaksām, attiecīgi pārējais finansējums novirzīts tieši darba samaksai par mācību satura nodrošināšanu.Sākot ar 2018./2019.mācību gadu, katru gadu samazināsies finansējums, kas tiks aprēķināts pedagogu profesionālās darbības kvalitātes pakāpēm, ņemot vērā iesniegtās pedagoģiskās likmes, jo beigsies profesionālās darbības kvalitātes apliecību derīguma termiņš. Analizējot datus par pedagogu darbības kvalitātes pakāpju derīguma termiņiem, secinām, ka sākot no 2019.gada 1.septembra varētu atbrīvoties apmēram 75% finansējuma, kas šobrīd ir tarificēts pedagogu profesionālās darbības kvalitātes piemaksām. Tādējādi atbrīvosies finansējums, kas tiks novirzīts, procentuāli palielinot papildu finansējumu un atbilstoši noteikumu projekta 1.1. apakšpunktam iekļauta norma - ne mazāk kā 14,5%, lai direktors no papildu finansējuma fonda varētu nodrošināt kvalitātes pakāpju finansēšanu pedagogiem. Katru gadu pakāpeniski tiks palielināts papildu aprēķinātais finansējums. Šādas normas izmaiņas tiek plānotas esošā finansējuma ietvaros, attiecīgi samazinās finansējums pedagogu profesionālās darbības kvalitātes piemaksām un tiek ieskaitīts pedagogu darba samaksas finansējumā. Šobrīd “direktora fondam” aprēķinātais finansējums 8 mēnešiem sastāda 82 100 euro. Paaugstinot “direktora fondu” uz 14,5% sastādītu 8 mēnešiem 88 182 euro, tātad finansējuma pieaugums būtu 6 082 euro.Ar 2017.gada 1.septembri ir stājušies spēkā jauna pedagogu vērtēšanas sistēma, atbilstoši kurai pedagogi 2017./2018. mācību gada laikā tiek novērtēti un sākot ar 2018.gada 1.septembri saņem piemaksu atbilstošajam vērtējumam. Kvalitātes pakāpes piešķirs izglītības iestādes vadītājs uz vienu, diviem vai trīs mācību gadiem. Arī piemaksas apmēru par profesionālās darbības kvalitātes pakāpi noteiks izglītības iestādes vadītājs, ņemot vērā šim mērķim izglītības iestādei pieejamos finanšu resursus.Izglītības likuma pārejas noteikumu 59.pantā noteikts, ka pedagogiem, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, līdz kvalitātes pakāpi apliecinoša dokumenta derīguma termiņa beigām ir tiesības turpināt saņemt piemaksu par profesionālās darbības kvalitātes pakāpi tādā apmērā, kādā pedagogs to saņēmis līdz 2017. gada 9. augustam. Kā rezultātā veidosies divu veidu kvalitātes pakāpēs, piemēram 1.kvalitātes pakāpe: * līdz 2017.gada 9.augustam, kuru noteiks tādā apmērā kā bija līdz šim un pašvaldības ievadīs informāciju VIIS par darba likmju skaitu. Atbilstoši ievadītajai informācijai VIIS, ministrija aprēķinās finansējumu pašvaldībām papildus, un šī norma iestrādāta noteikumu projekta 1.2. apakšpunktā.
* pēc 2017.gada 9.septembra, kuru noteiks izglītības iestādes vadītājs pieejamā finansējuma apmērā. Izglītības iestādes vadītājs samaksai par kvalitātes pakāpēm varēs izmantot noteikumu Nr.523 5.5. apakšpunktā minēto finansējumu.

Šobrīd notiek darbs pie VIIS funkcionalitātes uzlabošanas, lai ar 2018.gada 1.septembri visu nepieciešamo informāciju par pedagogu profesionālās darbības kvalitātēm būtu iespējams atspoguļot VIIS.Precizēts 1.pielikums, kur pārskata veidlapa papildināta ar jaunām rindām, kurās jānorāda:- pašvaldības pārskaitītā mērķdotācija uz ministriju (rinda PASV\_UZ\_IZM);- piemaksas pedagogiem, kuri ir ieguvuši 3., 4. un 5.kvalitātes pakāpi līdz 2017.gada 9.augustam (rindas 3.kv, 4.kv un 5.kv);- darba devēja valsts sociālās apdrošināšanas obligātās iemaksas (rinda 1210) un darba devēja pabalstus, kompensācijas un citus maksājumus (rinda 1220);- slimības nauda;- atlaišanas pabalsti, kas izmaksāti saskaņā ar likuma “Par valsts budžetu 2018. gadam” 3.panta ceturtajā daļā noteikto (rinda 1221).Šobrīd visi minētie izdevumi ir iekļauti pārskata veidlapas rindā “1200 “Darba devēja valsts sociālās apdrošināšanas iemaksas””. Veidlapas papildināšana radīs lielāku pārskatāmību un novērsīs problēmas, kas saistītas ar iespēju šos izdevumus iekļaut citās izdevumu pozīcijās.Tāpat, 1.pielikums papildināts ar skaidrojošo daļu, kas nosaka veidlapas aizpildīšanas principus un ar paskaidrojumu, kurā jānorāda izglītības iestāžu, kuru pedagogiem izmaksāti atlaišanas pabalsti, nosaukumi un summas. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē pašvaldību profesionālās izglītības iestāžu un programmu pedagogus, kā arī novadu pašvaldības un republikas pilsētas pašvaldību.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāra vietnieks –

Sporta departamenta direktors

valsts sekretāra pienākumu izpildītājs E.Severs

A.Trokša, 67047858 Alise.Troksa@izm.gov.lv